દલપતરામ શ્રીમાળી બ્રાહ્મણ જ્ઞાતિના વિકાસ માટે પણ ઘણા જાગૃત હતા. તેમણે અમદાવાદમાં શ્રીમાળી બ્રાહ્મણ છાત્રાલયની સ્થાપના તેમજ સંચાલન માટે ઘણો પરિશ્રમ ઉઠાવ્યો હતો તેમજ આ જ્ઞાતિના માસિક મુખપત્ર શ્રીમાળી શુભેચ્છકના સંચાલન માટે પણ તેઓ મોટો પ્રેરણા સ્ત્રોત હતા. તેમણે શ્રીમાળપુરાણની હસ્તપ્રત કોપી મેળવીને તેના પર સંશોધન કર્યું અને મૂળ સંસ્કૃત ભાષાના ગ્રંથનું ગુજરાતીમાં અનુવાદ કરીને શ્રીમાળી શુભેચ્છક માસિકમાં હપ્તાવાર છાપવાનું પણ શરુ કર્યું હતું.